**ZMLUVA O DIELO**

**Oprava porúch a nedostatkov identifikovaných pri oprave dvoch kremačných pecí po 600 spaloch**

uzatvorená podľa § 536 a nasl. zákona č. 513/1991 Zb. – Obchodného zákonníka

v znení neskorších predpisov

(ďalej len ako „**zmluva**“)

medzi zmluvnými stranami:

|  |  |
| --- | --- |
| **OBJEDNÁVATEĽ** | |
| **Obchodné meno:** | **MARIANUM – Pohrebníctvo mesta Bratislavy, príspevková organizácia** |
| **Sídlo:** | Šafárikovo námestie č. 76/3, 811 02 Bratislava |
| **IČO:** | 17330190 |
| **DIČ:** | 2020838182 |
| **IČ DPH:** | SK2020838182 |
| **Bankové spojenie:** | Slovenská sporiteľňa, a.s. |
| **IBAN:** | SK21 0900 0000 0050 2914 9119 |
| **SWIFT (BIC):** | GIBASKBX |
| **Zápis v registri:** | Živnostenský register Okresného úradu Bratislava č. 102-11992 |
| **Štatutárny orgán:** | Ing. Robert Kováč, riaditeľ |
| **Adresa na doručovanie faktúr a iných písomností** | MARIANUM – Pohrebníctvo mesta Bratislavy, Šafárikovo námestie č. 76/3,  811 02 Bratislava |
| **Osoby oprávnené vo veciach:**  **a) zmluvných**  **b) technických**  **c) technického dozoru**  **d) kontroly zhotovovania diela**  **e) prevzatia diela** | a) Ing. Robert Kováč, riaditeľ organizácie  b) xxx, tel.: xxx, e-mail: xxx  c) xxx, tel.: xxx, e-mail: xxx  d) xxx, tel.: xxx, e-mail: xxx  e) xxx, tel.: xxx, e-mail: xxx |

(ďalej ako „**objednávateľ**“)

**a**

|  |  |
| --- | --- |
| **ZHOTOVITEĽ** | |
| **Obchodné meno:** |  |
| **Sídlo:** |  |
| **IČO:** |  |
| **DIČ:** |  |
| **IČ DPH:** |  |
| **Bankové spojenie:** |  |
| **IBAN:** |  |
| **SWIFT (BIC):** |  |
| **Zápis v registri:** |  |
| **Štatutárny orgán:** |  |
| **Adresa na doručovanie faktúr, reklamácií a iných písomností** |  |
| **Osoby oprávnené vo veciach:**  **a) zmluvných**  **b) technických**  **c) kontroly zhotovovania**  **d) odovzdania diela** | a) xxx, tel. č.: xxx, e-mailová adresa: xxx  b) xxx, tel. č.: xxx, e-mailová adresa: xxx  c) xxx, tel. č.: xxx, e-mailová adresa: xxx  d) xxx, tel. č.: xxx, e-mailová adresa: xxx |

(ďalej ako „**zhotoviteľ**“)

(objednávateľ a zhotoviteľ spolu ďalej aj ako „**zmluvné strany**“ alebo samostatne ako „**zmluvná strana**“)

**Čl. I.**

**PREDMET ZMLUVY**

1. Zhotoviteľ sa zaväzuje zhotoviť pre objednávateľa dielo podľa podmienok dohodnutých v tejto zmluve a dielo riadne a včas odovzdať objednávateľovi v súlade s ustanoveniami tejto zmluvy a požiadavkami objednávateľa, uvedenými vo výzve na predloženie ponuky zo dňa **xxx**.
2. Objednávateľ sa zaväzuje dielo zhotovené v súlade s touto zmluvou prevziať a zaplatiť dohodnutú cenu podľa platobných podmienok dohodnutých v tejto zmluve.
3. Predmetom diela je: **Oprava porúch a nedostatkov identifikovaných pri oprave dvoch kremačných pecí po 600 spaloch.** Rozsah opravy je špecifikovaný v technickej špecifikácii, ktorá tvorí prílohu č. 4 zmluvy (ďalej len ako „**dielo**“).
4. Rozsah diela vyplýva z technickej špecifikácie (príloha č. 4)**,** ktorá je identická s technickou špecifikáciou predloženou k výzve na predloženie ponuky v rámci dynamického nákupného systému zákazky na uskutočnenie stavebných prác zriadeného v zmysle ust. § 58 – 61 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, v zmysle požiadaviek objednávateľa. Dynamický nákupný systém bol vyhlásený vo Vestníku VO č. 19/2021, zn. 4891 - WYP zo dňa 27.01.2021 s predmetom: „Stavebné práce na cintorínoch o objektoch v správe MARIANUM - Pohrebníctvo mesta Bratislavy“. V rámci diela sa na základe tejto zmluvy zrealizuje: Oprava porúch a nedostatkov identifikovaných pri oprave dvoch kremačnýc**h**  pecí po 600 spaloch- dodatočné práce.
5. Práce v zmysle dokumentácie, ktorá bola prílohou k výzve na predloženie ponuky a požiadaviek objednávateľa, musia byť realizované v súlade so špecifickými podmienkami platných a účinných právnych predpisov, a to najmä v súlade so zákonom č. 50/1976 Zb. o územnom plánovaní a stavebnom poriadku, zákonom č. 124/2006 Z. z. o bezpečnosti a ochrane zdravia pri práci a o zmene doplnení niektorých zákonov, nariadením vlády č. 392/2006 Z. z. o minimálnych bezpečnostných a zdravotných požiadavkách pri používaní pracovných prostriedkov, nariadením vlády SR č. 396/2006 o minimálnych bezpečnostných a zdravotných požiadavkách na stavenisko,  vyhláškou MŽP SR č. 453/2000 Z. z., ktorou sa vykonávajú niektoré ustanovenia stavebného zákona, vyhláškou MŽP SR č. 532/2002 Z. z., ktorou sa ustanovujú podrobnosti o všeobecných technických požiadavkách na výstavbu a zákonom č. 254/1998 Z. z. o verejných prácach.
6. Zhotoviteľ potvrdzuje, že sa v plnom rozsahu oboznámil s rozsahom a povahou diela, že sú mu známe technické a kvalitatívne podmienky na realizáciu diela a že disponuje takými kapacitami a odbornými znalosťami, ktoré sú na zhotovenie diela potrebné. Prílohu č. 3 zmluvy tvorí doklad o odbornej spôsobilosti zhotoviteľa, ktorý je potrebný k zhotoveniu diela.
7. V prípade nepredvídateľných okolností týkajúcich sa prác navyše, bude objednávateľ postupovať v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
8. Podkladom na uzavretie zmluvy o dielo sú:
9. ponuka uchádzača v zmysle výzvy na predloženie ponuky k predmetnej zákazke
10. technická špecifikácia (príloha č. 4)
11. výkaz výmer/položkový rozpočet (príloha č.1).

**Čl. II.**

**KVALITA PREDMETU DIELA**

1. Dielo musí byť zhotovené v súlade s touto zmluvou a prílohami zmluvy a nesmie mať žiadne vady a nedostatky brániace jeho riadnemu užívaniu.
2. Zhotoviteľ sa zaväzuje odovzdať dielo v zmysle článku IV. bod 1 tejto zmluvy, ak sa v priebehu zhotovovania diela zmluvné strany písomne nedohodnú na odovzdaní a prevzatí inak.
3. Zhotoviteľ je povinný dokladovať kvalitu vykonaných prác od začiatku až po ukončenie diela, ak si to povaha diela resp. príslušná legislatíva vyžaduje, týmito dokumentmi:
4. správou o vykonaní prác s prípadným opisom vykonaných zmien a odchýlok od technickej špecifikácie
5. predložením potvrdeného projektu so zakreslením zmien a odchýlok od projektovej dokumentácie – projekt skutočného vyhotovenia,
6. zápismi, protokolmi a osvedčeniami o vykonaných skúškach použitých materiálov a technológií (overovacie kontrolné skúšky, revízne správy, protokoly, správy o kvalite konštrukcií a zabudovaných materiáloch, skúšky predpísané projektovou dokumentáciou a i.),
7. kópiami zo stavebného denníka,
8. dokladmi o preukázaní zhody, atestmi, certifikátmi použitých výrobkov na zhotovenom diele,
9. potvrdením správcu skládky o prijatí stavebných odpadov originálmi vážnych lístkov vo fakturovanom množstve,
10. potvrdením o odstránení vád a nedorobkov (v prípade, ak boli zistené),
11. preberacím protokolom o odovzdaní a prevzatí verejnej práce.

**V opačnom prípade má dielo vady**.

**Čl. III.**

**CENA DIELA**

1. Zmluvné strany sa dohodli na maximálnej cene diela za dohodnutých podmienok a v zmysle zákona č. 18/1996 Z. z. o cenách vo výške **xxx** eur bez DPH, slovom **xxx** eur bez DPH (v zmysle článku III. bodu 2 zmluvy). ***– Ponuková cena uchádzača bude doplnená na základe ponuky uchádzača*** V cene nie je zahnutá daň z pridanej hodnoty (DPH), ktorá bude účtovaná v zmysle zákona č. 222/2004 Z. z. o dani z pridanej hodnoty.
2. Cena diela:

|  |  |  |  |
| --- | --- | --- | --- |
|  | **Cena bez DPH eur** | **DPH (20 %)**  **eur** | **Cena spolu s DPH**  **eur** |
| **Cena celkom** | **xxx** | **xxx** | **xxx** |

(ďalej ako **„cena za dielo“ alebo „cena diela“**)

1. Podrobná špecifikácia ceny diela s vymedzením kvalitatívnych a dodacích podmienok je uvedená v prílohe č. 1 tejto zmluvy – výkaz výmer/položkový rozpočet.
2. Objednávateľ nie je povinný poskytnúť zhotoviteľovi žiadne zálohy alebo preddavky. Cena diela zahŕňa všetky vykázané a ocenené práce a dodávky, odborné posudky, revízie, vyjadrenia, skúšky a ďalšie súvisiace práce a činnosti, ktoré budú potrebné pri realizácii diela, na odovzdanie a prevzatie diela (napr. preberacie protokoly a i.).
3. Cena diela kryje náklady potrebné na dodržanie zmluvne dohodnutých kvalitatívnych, dodacích a platobných podmienok podľa tejto zmluvy, a to najmä:
4. splnenie technicko-kvalitatívnych parametrov uvedených v:
   * technických normách a predpisoch, platných na území Slovenskej republiky,
   * normách a technických podmienkach, uvedených v projekte a realizáciu a vo výzve na predloženie ponuky,
5. splnenie podmienok realizácie diela:
   * vykonanie kontrolných a preukazných skúšok materiálov, prvkov, strojov, zariadení a konštrukcií,
   * úhrada spotrebovaných energií počas realizácie diela,
   * úhrada vodného a stočného v priebehu vykonávania diela,
   * náklady na odvoz a poplatky za uloženie prebytočného výkopu a stavebného odpadu
   * náklady na odvoz prebytočného materiálu,
   * náklady na zriadenie a používanie telefónu, internetu pre potreby vykonávania diela,
   * náklady súvisiace s bezpečnosťou a ochranou zdravia pri práci počas vykonávania diela,
   * náklady na zaistenie bezpečnosti technických zariadení počas vykonávania diela,
   * náklady vynaložené na požiarnu ochranu v priebehu vykonávania diela,
   * poistenie diela (vrátane poistenia zhotoviteľa na škody spôsobené činnosťou zhotoviteľa objednávateľovi a tretím osobám),
   * colné a dovozné poplatky,
   * náklady na vlastnú vodorovnú a zvislú dopravu,
   * náklady spojené s obmedzeným priestorom miesta plnenia,
   * náklady na zabezpečenie vykonávania stavebných prác v neobvyklých podmienkach a v nepriaznivom počasí,
   * náklady na vypracovanie plánu organizácie diela, náklady na zariadenie miesta plnenia, náklady na práce, dodávky a činnosti týkajúce sa plánu organizácie diela,
   * náklady na udržiavanie čistoty a poriadku na mieste plnenia a v jeho bezprostrednom okolí,
   * náklady na zabezpečenie koordinátora dokumentácie, koordinátora bezpečnosti práce, na vypracovanie plánu bezpečnosti a ochrany zdravia pri práci,
   * ostatné náklady súvisiace s realizáciou diela.
6. Zhotoviteľ sa nemôže dovolávať a uplatňovať nároky na zvýšenie ceny diela ani v prípadoch:
7. vlastných chýb,
8. nepochopenia výzvy na predloženie ponuky a technickej špecifikácie,
9. nedostatkov riadenia a koordinácie činností pri príprave a realizácii diela,
10. zvýšenia cien dodávok a prác pre vykonanie diela, zvýšenia cien energií a PHM.
11. Ako podklad pre ocenenie diela, z ktorého vyplýva kvalitatívny, kvantitatívny, konštrukčný, materiálový rozsah prác a charakteristické špecifikácie dodávok, boli predložené:

* výzva na predloženie ponuky k predmetnej zákazke
* technická špecifikácia
* výkaz výmer/položkový rozpočet.

1. Bez písomného súhlasu objednávateľa nemôžu byť na realizáciu diela použité iné materiály a zariadenia alebo vykonané zmeny oproti technickej špecifikácii. Zhotoviteľ zodpovedá za to, že pri realizácii diela nepoužije materiál, o ktorom je v čase jeho zabudovania známe, že je škodlivý, resp. je po záručnej dobe alebo vykazuje iné vady a nedostatky. Zámenu materiálov a výrobkov musí písomne potvrdiť objednávateľ prostredníctvom osoby oprávnenej konať vo veciach technických v zmysle záhlavia tejto zmluvy, a to písomne zápisom do stavebného denníka.
2. Objednávateľ je oprávnený pred realizáciou diela redukovať rozsah prác, prípadne zámenu materiálov v porovnaní s  technickou špecifikáciou v rozsahu najviac 15% z ceny diela, ak sa nedohodne so zhotoviteľom inak.
3. Objednávateľ je oprávnený v priebehu realizácie diela požadovať zámeny materiálu a zhotoviteľ je povinný na tieto zámeny pristúpiť. Požiadavky na zámenu materiálu musia byť vykonané písomnou formou prostredníctvom osoby oprávnenej konať vo veciach technických v zmysle záhlavia tejto zmluvy, a to zápisom do stavebného denníka. Zhotoviteľ má právo na prípadnú úhradu preukázaných nákladov, pokiaľ k zámene dôjde až počas zabudovávania materiálov, príp. jeden (1) mesiac pred ich zabudovaním (záväzná objednávacia doba). Všetky skutočnosti musia písomne odsúhlasiť osoby oprávnené konať vo veciach technických a technického dozoru.

**Čl. IV.**

**ČAS A MIESTO PLNENIA**

1. Zhotoviteľ sa zaväzuje zhotoviť dielo v súlade s termínom stanovenými vo výzve na predkladanie ponúk a touto zmluvou. Lehota na vykonanie diela je:

* začatie vykonávania diela je najneskôr do piatich (5) pracovných dní odo dňa prevzatia miesta plnenia podľa článku VI. bod 1. ods. 1.1. tejto zmluvy
* lehota na vykonanie diela je:
* najneskôr do desiatich (10) týždňov odo dňa prevzatia miesta plnenia, ktorým je: Krematórium, Hodonínska 44, Bratislava.

1. Zhotoviteľ je povinný bez meškania písomne informovať objednávateľa o vzniku akejkoľvek udalosti, ktorá bráni alebo sťažuje realizáciu predmetu diela alebo predĺženia času plnenia podľa bodu 1. tohto článku zmluvy.
2. Dodržanie termínu podľa bodu 1. tohto článku zmluvy je podmienené riadnym a včasným spolupôsobením objednávateľa dohodnutým v tejto zmluve. V prípade, že z tohto dôvodu došlo k prerušeniu vykonávania diela, lehota na zhotovenie diela sa predlžuje o dobu prerušenia vykonávania diela. Dobu prerušenia potvrdí zástupca objednávateľa uvedený v záhlaví tejto zmluvy ako osoba oprávnená konať vo veciach technických.
3. V prípade, že zhotoviteľ mešká so zhotovením diela má objednávateľ nárok na zaplatenie zmluvnej pokuty (podľa článku IX. bod 1.) ako aj nárok na náhradu škody, ktorá objednávateľovi omeškaním zhotoviteľa vznikla, pričom zmluva zostáva v platnosti. Objednávateľ poskytne zhotoviteľovi (zápisom do stavebného denníka) dodatočnú lehotu na zhotovenie diela, pričom dodatočne poskytnutá lehota nemá vplyv na povinnosť zhotoviteľa zaplatiť zmluvnú pokutu a náhradu škody, ktorá objednávateľovi vznikla v dôsledku omeškania zhotoviteľa zhotoviť dielo v lehote podľa bodu 1. tohto článku zmluvy. Ak zhotoviteľ nevykoná dielo ani v dodatočne poskytnutej lehote, objednávateľ je oprávnený od zmluvy odstúpiť ako pre podstatné porušenie zmluvnej povinnosti.

**Čl. V.**

**PLATOBNÉ PODMIENKY**

1. Zhotoviteľ vystaví pri odovzdaní diela a prevzatí diela objednávateľom súpis vykonaných prác a dodávok, ktoré ocení podľa položiek uvedených vo výkaze výmer/položkový rozpočet podľa prílohy č. 1. tejto zmluvy. K súpisu vykonaných prác a dodávok sa vyjadrí do piatich (5) pracovných dní od jeho doručenia technický dozor objednávateľa. Ak má súpis vykonaných prác a dodávok vady, vráti ho zhotoviteľovi bez zbytočného odkladu na prepracovanie. Na základe písomne potvrdeného súpisu vykonaných prác a dodávok a ich ocenenia zhotoviteľ vystaví faktúru za vykonanie diela.
2. Zhotoviteľ sa zaväzuje, že bude svoje práce vyúčtovávať overiteľným spôsobom. Faktúra musí byť zostavená prehľadne na základe súpisov vykonaných prác, písomne potvrdených technickým dozorom objednávateľa. Objednávateľ si vyhradzuje právo uhradiť iba skutočne zrealizované a písomne odsúhlasené stavebné práce, výkony a dodávky.
3. Faktúra je splatná do tridsiatich (30) kalendárnych dní odo dňa jej doručenia, ak faktúra nemá vecné a formálne nedostatky. Objednávateľ uhradí cenu diela bezhotovostným prevodom sumy na bankový účet zhotoviteľa uvedený vo faktúre. Objednávateľ nie je v omeškaní s úhradou faktúry, ak v posledný deň lehoty splatnosti zadá príkaz na jej úhradu svojmu peňažnému ústavu.
4. Zhotoviteľ má právo vystaviť faktúru až po odovzdaní diela a jeho prevzatí objednávateľom bez vád a nedorobkov, respektíve po podpise protokolu o odstránení vád a nedorobkov ukončeného diela a na základe objednávateľom písomne potvrdeného súpisu vykonaných prác a dodávok (v prípade ak objednávateľ zistí, že dielo má vady, dielo neprevezme a spíše so zhotoviteľom zápis o zistených vadách, spôsobe a termíne ich odstránenia podľa článku VII. ods. 4 tejto zmluvy).
5. Ak faktúra nebude obsahovať náležitosti daňového dokladu, resp. náležitosti určené všeobecne záväzným právnym predpisom alebo dohodnuté touto zmluvou, objednávateľ má právo vrátiť ju do termínu splatnosti (t. j. do tridsiatich (30) kalendárnych dní od jej doručenia) zhotoviteľovi na prepracovanie. Oprávneným vrátením faktúry prestáva platiť pôvodná lehota splatnosti. Nová lehota splatnosti začína plynúť odo dňa doručenia opravenej faktúry objednávateľovi.
6. Faktúra sa doručuje prostredníctvom poštovej prepravy doporučene na adresu pre doručovanie faktúr uvedenú v záhlaví tejto zmluvy alebo prostredníctvom osobného odovzdania s potvrdením o odovzdaní a prevzatí faktúry osobami oprávnenými vo veciach technických uvedenými v záhlaví tejto zmluvy.
7. Objednávateľ si vyhradzuje právo:
   1. odúčtovať (započítať) z fakturácie všetky zmluvné pokuty, ktoré zhotoviteľovi vzniknú prípadným nedodržaním zmluvných podmienok tejto zmluvy,
   2. znížiť úhradu faktúry o zádržné, ak bolo dohodnuté,
   3. suspendovať plnenie, respektíve neuhradiť faktúru zhotoviteľovi, ktorý bol počas trvania zmluvy vymazaný z registra partnerov verejného sektora, ak mal povinnosť byť zapísaný v tomto registri v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov,
   4. odpočítať náhradu nákladov vynaložených objednávateľom za zhotoviteľom spotrebované energie a vodu, ak stav odberu bol zmluvnými stranami vykonaný odpočtom z podružného merača zapísaným a potvrdenými oboma zmluvnými stranami.
8. Faktúra musí obsahovať tieto údaje:
9. označenie diela,
10. číslo zmluvy,
11. číslo faktúry a označenie druhu faktúry,
12. ustanovenie zmluvy, ktoré oprávňuje fakturovať,
13. deň zdaniteľného plnenia,
14. deň vystavenia faktúry, deň odoslania a deň splatnosti faktúry,
15. označenie peňažného ústavu a číslo účtu, na ktorý sa má platiť,
16. fakturovaná základná suma bez DPH, suma DPH (20%) a celková fakturovaná suma v eurách,
17. rozpis už fakturovaných čiastok,
18. meno osoby, ktorá faktúru vystavila,
19. pečiatka a podpis oprávnenej osoby.
20. Pokiaľ je zhotoviteľ v omeškaní s platbami svojim subdodávateľom alebo dodávateľom služieb dlhšie než dvadsaťosem (28) kalendárnych dní oproti uzatvoreným zmluvám, objednávateľ má právo uhradiť tieto platby priamo subdodávateľom alebo dodávateľom zhotoviteľa. Uhradené čiastky odpočíta od svojich záväzkov voči zhotoviteľovi. Objednávateľ je povinný priamu úhradu platieb subdodávateľom alebo dodávateľom služieb oznámiť vopred písomne zhotoviteľovi.

**Čl. VI.**

**PODMIENKY ZHOTOVENIA DIELA**

1. **Odovzdanie miesta plnenia**
   1. Objednávateľ odovzdá protokolárne zhotoviteľovi miesto plnenia a zhotoviteľ preberie miesto plnenia v zmysle článku IV. bod 1. zmluvy najneskôr do piatich (5) pracovných dní od doručenia výzvy objednávateľa na prevzatie miesta plnenia zhotoviteľovi. Zhotoviteľ je povinný miesto plnenia prevziať najneskôr do piatich (5) pracovných dní od doručenia výzvy objednávateľa. Túto skutočnosť zaznamenajú zmluvné strany zápisom v stavebnom denníku a zápisom o prebratí miesta plnenia. Ak zhotoviteľ poruší svoju povinnosť prevziať miesto plnenia aj v dodatočnej lehote poskytnutej mu objednávateľom, má objednávateľ právo od zmluvy odstúpiť ako pre podstatné porušenie zmluvnej povinnosti. Zhotoviteľ je povinný prevziať miesto plnenia a vykonať dielo, iba ak mu bola výzva na prevzatie miesta plnenia doručená objednávateľom do 31.10.2022. Výzvu na prevzatie miesta plnenia objednávateľ doručuje e-mailom na e-mailovú adresu zhotoviteľa uvedenú v záhlaví tejto zmluvy. Zhotoviteľ je povinný prijatie výzvy na prevzatie miesta plnenia potvrdiť objednávateľovi e-mailom najneskôr do 24 hodín od jej prijatia.
   2. Ak bude zhotoviteľ odoberať pri prácach na diele elektrinu a vodu objednávateľa, je povinný v deň prevzatia miesta plnenia na vlastné náklady zabezpečiť a namontovať podružné meracie zariadenia odberu elektriny a vody. Po zhotovení diela zmluvné strany spoločne odpíšu stav spotreby elektriny a vody z podružného merača a stav potvrdia svojím podpisom. Zhotoviteľ je povinný zaplatiť náklady spojené s odberom elektriny a vody v zmysle odpísaného a potvrdeného stavu najneskôr do pätnástich (15) kalendárnych dní odo dňa doručenia faktúry objednávateľom. Objednávateľ je oprávnený znížiť úhradu za cenu diela o vyúčtovanie nákladov za odber elektriny a vody v zmysle odpísané stavu.
   3. Odmietnutie prevzatia miesta plnenia zhotoviteľom z dôvodu, za ktorý nezodpovedá objednávateľ, sa považuje za podstatné porušenie tejto zmluvy. Zhotoviteľ zodpovedá objednávateľovi za škodu, ktorá objednávateľovi vznikla neprevzatím miesta plnenia alebo prevzatím miesta plnenia po dohodnutej lehote.
   4. Skutočnosti podľa predchádzajúcich bodov tohto článku zmluvy budú zaznamenané do stavebného denníka, ktorého vedenie je zhotoviteľ povinný začať dňom odovzdania a prevzatia miesta plnenia.
   5. Ak budú prácami dotknuté inžinierske siete v prípade činností v blízkosti jestvujúcich inžinierskych sietí, je potrebné sa riadiť pokynmi správcov sietí.
2. **Povinnosti objednávateľa** 
   1. Objednávateľ je povinný sledovať prostredníctvom svojho technického dozoru obsah stavebného denníka a vyjadriť sa k zápisom v ňom uvedeným do troch (3) pracovných dní, inak platí, že s obsahom zápisu súhlasí.
   2. Objednávateľ prostredníctvom osôb oprávnených konať za objednávateľa, ktoré sú špecifikované v záhlaví tejto zmluvy je oprávnený kontrolovať dielo v každom stupni jeho zhotovovania. Ak pri kontrole zistí, že zhotoviteľ porušuje svoje povinnosti, má právo žiadať, aby zhotoviteľ odstránil vady vzniknuté vadným zhotovovaním diela a ďalej ho zhotovoval riadne. V prípade, že zhotoviteľ v primeranej dobe, dohodnutej v stavebnom denníku, nevyhovie týmto požiadavkám objednávateľa, považuje sa to za podstatné porušenie zmluvy.
3. **Povinnosti zhotoviteľa**
   1. Zhotoviteľ je povinný viesť prostredníctvom oprávnenej osoby stavebný denník, do ktorého bude zapisovať všetky skutočnosti rozhodujúce pre zhotovenie diela v zmysle vyhlášky č. 453/2000 Z. z., vydanej Ministerstvom životného prostredia SR, ktorou sa vykonávajú niektoré ustanovenia stavebného zákona a v zmysle zákona č. 50/1976 Z. z. o územnom plánovaní a stavebnom poriadku (stavebný zákon) v znení neskorších predpisov a predkladať stavebný denník technickému dozoru objednávateľa. Zároveň je povinný viesť v stavebnom denníku podrobný popis výkonov. Stavebný denník sa bude nachádzať vždy na mieste plnenia u oprávneného zástupcu zhotoviteľa.
   2. Je povinný dodržiavať pokyny dané mu objednávateľom počas zhotovovania diela a týkajúce sa diela.
   3. Zhotoviteľ je povinný sledovať obsah stavebného denníka a vyjadriť sa k zápisom v ňom uvedeným do troch pracovných dní, inak platí, že s obsahom zápisu súhlasí.
   4. Zhotoviteľ je povinný mať riadne vypísaný stavebný denník v súlade s aktuálnym stavom rozpracovanosti diela a v zmysle § 46d zákona č. 50/1976 Z. z. o územnom plánovaní a stavebnom poriadku (stavebný zákon) v znení neskorších predpisov, v opačnom prípade to bude považované za podstatné porušenie zmluvy o dielo a dôvod na odstúpenie od zmluvy objednávateľom.
   5. Ak pri zhotovovaní diela má dôjsť k zakrytiu dovtedy vykonaných prác alebo častí diela, je zhotoviteľ povinný písomne vyzvať objednávateľa na kontrolu realizovaného diela v stavebnom denníku. Z dôvodu operatívnosti zhotoviteľ v zápise oznámi vopred predpokladanú hodinu a deň kontroly zakrývaných prác, resp. častí diela.
   6. Zhotoviteľ je v súlade s § 551 zákona č. 513/1991 Zb. – Obchodného zákonníka v znení neskorších predpisov povinný bez zbytočného odkladu upozorniť na nevhodnú povahu alebo vady vecí, podkladov, alebo pokynov týkajúcich sa diela, ktoré mu vydal objednávateľ počas zhotovovania diela, ak zhotoviteľ mohol túto nevhodnosť zistiť pri vynaložení odbornej starostlivosti.
   7. Zhotoviteľ má právo na náhradu nákladov, ktoré mu vzniknú v súvislosti s prerušením zhotovovania diela pre nevhodnosť objednávateľových pokynov alebo v súvislosti s použitím nevhodných vecí objednávateľa až do času, keď takúto nevhodnosť mohol zistiť.
   8. Ak zhotoviteľ zistí skryté prekážky na mieste plnenia, kde má dielo zhotoviť a ktoré mu bránia zhotoviť dielo riadne, je povinný ihneď takéto prekážky oznámiť objednávateľovi a projektantovi, a ak sa nedajú odstrániť, navrhnúť objednávateľovi zmenu diela.
   9. Zhotoviteľ znáša nebezpečenstvo škody na zhotovovanom diele až do času odovzdania miesta plnenia a písomného odovzdania diela objednávateľovi. Zhotoviteľ na vlastné náklady zabezpečí čistotu komunikácie po výjazde vozidiel z miesta plnenia. V prípade znečistenia priľahlých miestnych komunikácií pri uskutočňovaní stavebných prác zhotoviteľ zabezpečí ich pravidelné a bezodkladné čistenie. Zhotoviteľ je povinný zabezpečiť poistenie diela na dobu realizácie diela.
   10. Zhotoviteľ v plnom rozsahu zodpovedá za bezpečnosť a ochranu zdravia všetkých osôb na mieste plnenia a vykoná také bezpečnostné opatrenia, aby nedošlo k ohrozeniu osôb v okolí miesta plnenia.
   11. Zhotoviteľ zabezpečí na vlastné náklady osobné ochranné pomôcky na ochranu zdravia pracovníkov zhotoviteľa, resp. jeho subdodávateľov. Odborné práce musia byť vykonané len pracovníkmi zhotoviteľa alebo jeho subdodávateľov, ktorí majú príslušnú kvalifikáciu na vykonanie týchto prác a sú odborne zaškolení na špecializované práce. Zhotoviteľ je povinný zabezpečiť, aby všetci pracovníci na mieste plnenia boli riadne a preukázateľne oboznámení a zaškolení v oblasti bezpečnosti a ochrany zdravia pri práci podľa osobitných predpisov (ďalej len „BOZP“) a dodržiavali predpisy, pokyny, zásady a pracovné postupy na zaistenie BOZP počas vykonávania diela. Zhotoviteľ je povinný predložiť objednávateľovi najneskôr pri prevzatí miesta plnenia potvrdenia o oboznámení a zaškolení pracovníkov o BOZP a tieto potvrdenia predkladať vždy s nástupom každého nového pracovníka na miesto plnenia. Nepredloženie potvrdenia o BOZP v zmysle predchádzajúcej vety sa považuje za podstatné porušenie zmluvnej povinnosti z dôvodu, ktorého je objednávateľ oprávnený od zmluvy odstúpiť.
   12. Zhotoviteľ nesmie počas realizácie diela znížiť štandard, rozsah, kvalitu, životnosť a akosť dodávok materiálov, dodávok a postupov, či iných dodaných výrobkov, ktoré budú tvoriť súčasť diela a ktoré boli definované technickou špecifikáciou diela.
   13. Zhotoviteľ je povinný počas realizácie plne rešpektovať všeobecné technické požiadavky a zhotoviť dielo v súlade s nimi. Zhotoviteľ je povinný akceptovať záväznosť všetkých slovenských technických noriem, vyhlášok a predpisov, ktoré sa týkajú predmetného diela. Všetky použité materiály a výrobky pri realizácii prác musia mať certifikát preukázania zhody platný pre EÚ, ak sa zhotoviteľ nedohodne s objednávateľom inak.
   14. Zhotoviteľ bude udržiavať všetky nástroje, zariadenia, stroje a ostatné veci potrebné na realizáciu diela v náležitom technickom stave, bude udržovať poriadok a čistotu na mieste realizácie diela a zabezpečí koordináciu svojich prípadných subdodávateľov.
   15. Počas realizácie diela zhotoviteľ zabezpečí také opatrenia, ktorými bude minimalizovaný negatívny vplyv diela na okolie a životné prostredie a nedôjde k spôsobeniu škôd na cudzom majetku.
   16. Pri výkone diela prostredníctvom subdodávateľa je zhotoviteľ plne zodpovedný objednávateľovi rovnako akoby dielo vykonával sám.
   17. Zhotoviteľ prehlasuje, že má uzatvorenú stavebno-montážnu poistnú zmluvu u poisťovateľa **xxx** na minimálnu poistnú čiastku 100 000 eur (požadovaná minimálna suma) na dobu neurčitú.

**Čl. VII.**

**ODOVZDANIE A PREVZATIE DIELA**

1. Povinnosť zhotoviť dielo riadne a včas splní zhotoviteľ odovzdaním diela objednávateľovi na základe protokolov o odovzdaní a prevzatí diela. Ak všeobecne záväzné právne predpisy, technické normy určujú vykonanie skúšok osvedčujúcich dohodnuté vlastnosti diela, musí úspešné vykonanie takýchto skúšok predchádzať odovzdaniu a prevzatiu diela, v opačnom prípade má dielo vady. Pripravenosť na odovzdanie diela je zhotoviteľ povinný oznámiť objednávateľovi písomne doporučeným listom alebo objednávateľom potvrdeným zápisom v stavebnom denníku najmenej tri (3) pracovné dni vopred.
2. K odovzdaniu a prevzatiu dokončeného diela pripraví zhotoviteľ doklady v zmysle článku II. bodu 3. tejto zmluvy, ak sa nedohodne s objednávateľom inak. V opačnom prípade má dielo vady.
3. Zhotoviteľ je povinný pri odovzdaní a prevzatí diela odovzdať dielo vyčistené od neporiadku, odpadu a zvyšných materiálov spolu so záberom plôch využívaných na zhotovenie diela tak, aby bolo možné dielo riadne prevziať a užívať. V opačnom prípade má dielo vady.
4. Ak pri preberaní diela objednávateľ zistí, že dielo má akékoľvek vady, dielo sa nepovažuje za vykonané riadne a včas, objednávateľ dielo neprevezme a spíše so zhotoviteľom zápis o zistených vadách, spôsobe a termíne ich odstránenia. Zhotoviteľ má povinnosť odovzdať dielo objednávateľovi po odstránení týchto vád. Zhotoviteľ je povinný odstrániť vady bez zbytočného odkladu.
5. Dokladom o vykonaní diela zhotoviteľom je zmluvnými stranami podpísaný protokol o odovzdaní a prevzatí diela, ktorého návrh pripraví zhotoviteľ.

**Čl. VIII.**

**ZMENY DIELA**

1. Zmluvu možno zmeniť počas jej trvania bez nového verejného obstarávania iba v súlade s § 18 zákona č. 343/2015 Z. z. o verejnom obstarávaní v znení neskorších predpisov. Zmena zmluvy vo forme dodatku k tejto zmluve musí byť oboma zmluvnými stranami uzavretá písomne.
2. Ak objednávateľ požaduje zmenu zmluvy, zmluvné strany dohodli nasledovný postup:
   1. Objednávateľ vystaví požiadavku na zmenu zmluvy a zhotoviteľovi ju predloží písomne prostredníctvom zmenového listu.
   2. Zhotoviteľ v lehote do desiatich (10) pracovných dní odo dňa doručenia požiadavky na zmenu zmluvy, respektíve v inej primeranej lehote dohodnutej zmluvnými stranami v závislosti od rozsahu požadovanej zmeny, vykoná ocenenie zmeny diela požadovanej objednávateľom. Pri ocenení zmeny diela postupuje zhotoviteľ nasledovne:
   3. pri položkách, ktoré sa vyskytovali v rozpočte, bude používať jednotkové ceny z rozpočtu, ktorý je súčasťou pôvodnej zmluvy,
   4. pri položkách, ktoré sa v rozpočte nevyskytovali, predloží zhotoviteľ v prílohe kalkuláciu ceny,
   5. v prípade, že kalkulácia ceny nebude predložená alebo nedôjde k dohode zmluvných strán, práce budú ocenené na základe smerných orientačných cien, vypočítaných prostredníctvom kalkulačného a rozpočtového programu CENKROS, na obdobie, v ktorom budú práve vykonávané,
   6. nevykonané práce budú odpočítavané podľa rozpočtu.
   7. Objednávateľ v lehote do piatich (5) pracovných dní odo dňa doručenia ocenenia zmeny diela, resp. v inej primeranej lehote dohodnutej zmluvnými stranami v závislosti od rozsahu požadovanej zmeny, rozhodne, či trvá na vykonaní zmeny diela, alebo zmenu zamietne.
   8. V prípade, že objednávateľ súhlasí s ocenením zmeny diela, zmluvné strany uzavrú dodatok k zmluve v zmysle bodu 1. tohto článku.
3. Zhotoviteľ je oprávnený vystaviť objednávateľovi faktúru za podmienok uvedených v článku V. tejto zmluvy o dielo v znení prípadných neskorších zmien a objednávateľ je povinný uhradiť vystavenú faktúru zhotoviteľovi v súlade s podmienkami dohodnutými v zmluve o dielo.
4. V prípade, ak rozsah zmien dodatočne požadovaných objednávateľom má vplyv na termín zhotovenia diela, zmluvné strany sú oprávnené pristúpiť ku zmene termínu zhotovenia diela.
5. Naviac práce je zhotoviteľ oprávnený vykonať iba v nevyhnutnej miere a z dôvodu na strane objednávateľa napr. po chybe v predloženej technickej špecifikácii. Vykonanie naviac prác sú zmluvné strany povinné písomne odsúhlasiť v dodatku zmluvy.
6. V prípade, že zmenu diela bude požadovať zhotoviteľ, zmluvné strany postupujú analogicky podľa bodu 2. a nasl. tohto článku zmluvy. Práce navyše, ktoré budú požadované zo strany zhotoviteľa, môžu byť realizované len na základe zmeny zmluvy.

**Čl. IX.**

**SANKCIE**

1. Zhotoviteľ je povinný zaplatiť zmluvnú pokutu vo výške 0,5 % z celkovej ceny diela bez DPH za každý aj začatý deň omeškania s plnením svojej povinnosti zhotoviť dielo riadne a včas v zmysle článku IV. bod 1. – Lehota na vykonanie diela.
2. V prípade omeškania objednávateľa so zaplatením faktúry za vykonanie diela je objednávateľ povinný zaplatiť zmluvnú pokutu vo výške 0,5% z dlžnej za každý aj začatý deň omeškania.
3. Ak zhotoviteľ nedodrží termín uvedený v článku X. bod 8. zmluvy odstránenia vady reklamovanej v záručnej dobe, uhradí objednávateľovi zmluvnú pokutu vo výške 100 eur za každú vadu a za každý deň omeškania s jej odstránením.
4. Ak nedodrží zhotoviteľ dohodnutý alebo stanovený termín odstránenia reklamovaných vád počas záručnej doby, je objednávateľ oprávnený vadu odstrániť na náklady zhotoviteľa a zhotoviteľ zároveň uhradí objednávateľovi zmluvnú pokutu vo výške 100 eur za každú takto odstránenú vadu a za každý deň omeškania s jej odstránením.
5. Uplatnenie zmluvnej pokuty, úhrada alebo zápočet zmluvnej pokuty nezbavuje zhotoviteľa povinnosti dielo riadne dokončiť, ani jeho ďalších povinností podľa zmluvy, ani jeho zodpovednosti za škodu, stratu alebo ušlý zisk vzniknutý objednávateľovi. Uplatnené zmluvné pokuty sa nezapočítavajú na náhradu škody.
6. Objednávateľ je oprávnený vyúčtované zmluvné pokuty jednostranne započítať na oprávnené pohľadávky zhotoviteľa voči objednávateľovi.
7. Objednávateľ je oprávnený vyúčtované zmluvné pokuty jednostranne započítať na oprávnené splatné pohľadávky zhotoviteľa voči objednávateľovi.
8. Ak zhotoviteľ nespĺňa povinnosť byť poistený v zmysle článku VI. bod 3.18 tejto zmluvy alebo sa preukáže, kedykoľvek po dobu platnosti a účinnosti zmluvy, že jeho vyhlásenia uvedené v tejto zmluve sú nepravdivé, či neúplné, je povinný zaplatiť objednávateľovi zmluvnú pokutu vo výške 5 % z dohodnutej ceny diela za každé takéto vyhlásenie.

**Čl. X.**

**ZODPOVEDNOSŤ ZA VADY, ZÁRUKA ZA KVALITU**

1. Zhotoviteľ zodpovedá za to, že dielo bude vykonané riadne a včas v súlade s touto zmluvou a bude mať vlastnosti dohodnuté v tejto zmluve.
2. Dielo má vady, ak:
3. nie je odovzdané podľa požiadaviek uvedených v tejto zmluve, resp. jej prílohách a v požadovanej kvalite vyplývajúcej z príslušných právnych predpisov
4. má skryté vady,
5. vykazuje aj drobné vady a nedorobky, t.j. nie je vykonané riadne v celom rozsahu,
6. sú vady v dokumentoch potrebných na užívanie diela podľa čl. VII. tejto zmluvy,
7. má právne vady v zmysle §  559 zákona č. 513/1991 Zb. – Obchodného zákonníka v znení neskorších predpisov, alebo je dielo zaťažené inými právami tretích osôb.
8. Zhotoviteľ nezodpovedá za vady, ktoré boli priamo spôsobené dodržiavaním nevhodných pokynov vydaných objednávateľom, resp. použitím nevhodných podkladov alebo vecí prevzatých od objednávateľa a zhotoviteľ ani pri vynaložení odbornej starostlivosti nemohol zistiť ich nevhodnosť, prípadne na ňu písomne upozornil objednávateľa, ale ten na ich použití písomne trval. V prípade odstránenia takýchto vád zhotoviteľom uhradí objednávateľ náklady vynaložené na ich odstránenie.
9. Za skryté vady, ktoré objednávateľ nemohol zistiť pri odovzdaní a prevzatí diela, zhotoviteľ zodpovedá počas piatich rokov od odovzdania diela objednávateľovi podľa § 562 ods. 2 písm. c) zákona č. 513/1991 Zb. Obchodný zákonník.
10. Záručná lehota na dielo, ktoré je predmetom tejto zmluvy, je dvanásť (12) mesiacov. Záručná doba na výrobky a dodávky je daná výrobcom týchto výrobkov a dodávok. Záručná lehota začína plynúť dňom protokolárneho odovzdania diela zhotoviteľom a prevzatia diela objednávateľom, pričom neplynie v čase, kedy objednávateľ nemohol dielo užívať pre vady, za ktoré zodpovedá zhotoviteľ.
11. Zárukou zhotoviteľ preberá záväzok, že predmet diela bude počas záručnej lehoty spôsobilý na použitie na dohodnutý účel a zachová si dohodnuté vlastnosti a kvalitu.
12. Objednávateľ sa zaväzuje uplatniť reklamáciu vady diela bezodkladne po jej zistení v písomnej forme. Za písomne uplatnenú reklamáciu sa považuje aj reklamácia podaná listovou zásielkou prostredníctvom pošty alebo iným spôsobom, na ktorom sa zmluvné strany dohodnú.
13. Zhotoviteľ sa zaväzuje začať s odstraňovaním vád diela ihneď od prijatia písomnej reklamácie podľa bodu 7. tohto článku zmluvy a odstrániť vady bez zbytočného odkladu. Ak zhotoviteľ nemôže odstrániť vady diela, objednávateľ môže požadovať zníženie ceny diela.
14. V prípade, že budú zistené také vady predmetu diela, ktoré budú mať za následok neodstrániteľné zníženie technických parametrov a kvality, ale zároveň nebránia v užívaní diela, považuje sa to za podstatné porušenie zmluvy a objednávateľ má nárok na zľavu z ceny diela vo výške 10%. Týmto ustanovením nie je dotknuté právo objednávateľa na náhradu škody. V prípade, že budú zistené také m podstatné vady predmetu diela, ktoré budú neodstrániteľné a budú brániť v užívaní diela riadnym spôsobom, považuje sa to za podstatné porušenie zmluvy a objednávateľ má právo od zmluvy odstúpiť ako aj právo na zaplatenie zmluvnej pokuty vo výške ceny diela bez DPH. Uplatnením nároku na zaplatenie zmluvnej pokuty nie je dotknutý nárok objednávateľa na náhradu škody.
15. Ustanovenie podľa bodu 9. tohto článku sa netýka vád v zmysle bodu 3. tohto článku.

**Čl. XI.**

**ZODPOVEDNOSŤ ZA ŠKODU**

1. Zhotoviteľ zodpovedá za všetky škody, ktoré vzniknú objednávateľovi alebo tretej osobe v dôsledku porušenia jeho povinností vyplývajúcich z tejto zmluvy alebo porušením príslušných právnych predpisov.
2. V prípade vzniku škody ktorejkoľvek zmluvnej strane porušením povinností vyplývajúcich z tejto zmluvy alebo príslušných právnych predpisov, má druhá strana nárok na úhradu vzniknutej škody.

**Čl. XII.**

**PRECHOD VLASTNÍCTVA A NEBEZPEČENSTVO ŠKODY**

1. Vlastníkom diela počas jeho realizácie je zhotoviteľ.
2. Materiál a zariadenia potrebné na zhotovenie diela zabezpečuje zhotoviteľ. Kúpna cena týchto vecí je súčasťou ceny diela podľa čl. III., bodu 1. a 2. tejto zmluvy. Zhotoviteľ zostáva vlastníkom týchto vecí až do ich pevného zabudovania, s výnimkou zariadení, ktorých cenu uhradil objednávateľ pred ich zabudovaním.
3. Nebezpečenstvo škody na diele, ako aj na veciach a materiáloch potrebných na zhotovenie diela znáša v celom rozsahu zhotoviteľ, a to až do času protokolárneho prevzatia diela objednávateľom.

**Čl. XIII.**

**ĎALŠIE ZMLUVNÉ DOJEDNANIA**

1. Zhotoviteľ sa zaväzuje pri plnení predmetu tejto zmluvy dodržiavať ustanovenia vyhlášky č. 147/2013 Z. z. Ministerstva práce, sociálnych vecí a rodiny SR, ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností.
2. Zhotoviteľ je povinný koordinovať svoju činnosť na mieste plnenia s činnosťou svojich prípadných subdodávateľov.
3. Zhotoviteľ je oprávnený poveriť vykonaním diela iné osoby – subdodávateľov iba za podmienky, že jednotliví subdodávatelia budú vopred písomne schválení objednávateľom. Zhotoviteľ predloží objednávateľovi na schválenie zoznam subdodávateľov a uvedie údaje o subdodávateľoch v rozsahu názov/sídlo resp. miesto podnikania, IČO, predmet subdodávky a jej % podiel na celkovom plnení, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Objednávateľom schválený zoznam subdodávateľov tvorí prílohu č. 2 tejto zmluvy. Ak prílohu tejto zmluvy netvorí odsúhlasený zoznam subdodávateľov, zhotoviteľ vykonáva dielo sám.
4. V prípade, ak sa počas trvania tejto zmluvy rozhodne zhotoviteľ využiť subdodávateľa alebo zmeniť niektorého z vyššie uvedených subdodávateľov, alebo ak nastane zmena vyššie uvedených údajov o subdodávateľoch, je zhotoviteľ povinný najneskôr v deň, ktorý predchádza dňu, v ktorom má zmena subdodávateľa alebo údajov nastať, požiadať objednávateľa odsúhlasenie zmeny subdodávateľa a v tejto žiadosti musí uviesť minimálne nasledovné: údaje o všetkých známych subdodávateľoch (názov/sídlo resp. miesto podnikania, IČO, predmet subdodávky a jej % podiel na celkovom plnení), údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia (resp. zmenu týchto údajov).
5. Zhotoviteľ berie na vedomie, že objednávateľ (ako verejný obstarávateľ) nesmie uzavrieť zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.
6. Ak sa zhotoviteľ počas trvania tejto zmluvy rozhodne využiť subdodávateľa alebo dôjde k zmene subdodávateľa, a tento subdodávateľ bude mať v zmysle zákona o registri partnerov verejného sektora povinnosť byť zapísaný v registri partnerov verejného sektora, je tak povinný uskutočniť (byť zapísaný) najneskôr ku dňu, v ktorom zhotoviteľ oznámi objednávateľovi, že sa rozhodol využiť subdodávateľa alebo zmeniť niektorého z dovtedy uvedených subdodávateľov.
7. V prípade porušenia ktorejkoľvek z povinností týkajúcej sa subdodávateľov alebo ich zmeny má objednávateľ právo odstúpiť od tejto zmluvy ako pre podstatné porušenie zmluvnej povinnosti a má nárok na zmluvnú pokutu vo výške 100 eur za každé porušenie ktorejkoľvek z vyššie uvedených povinností, a to aj opakovane. Nárok objednávateľa na náhradu škody tým nie je dotknutý.

**Čl. XIV.**

**ODSTÚPENIE OD ZMLUVY**

1. Ak sa porušenie zmluvnej povinnosti zmluvnou stranou považuje v zmysle tejto zmluvy alebo v zmysle § 345 zákona č. 513/1991 Zb. – Obchodného zákonníka v znení neskorších predpisov za podstatné porušenie zmluvy, môže oprávnená strana od zmluvy odstúpiť, ak to oznámi písomne druhej zmluvnej strane bez zbytočného odkladu, najneskôr však do pätnástich (15) kalendárnych dní potom, ako sa o porušení dozvedela.
2. Pre určenie lehoty je rozhodujúci dátum poštovej pečiatky odoslania oznámenia.
3. Ak oprávnená strana oznámi druhej zmluvnej strane, že na splnení zmluvných povinností naďalej trvá, alebo nevyužije v lehote právo od zmluvy odstúpiť, môže od zmluvy odstúpiť podľa § 346 zákona č. 513/1991 Zb. – Obchodného zákonníka v znení neskorších predpisov.
4. Ak oprávnená strana v lehote na odstúpenie od zmluvy podľa bodu 1. tohto článku stanoví na dodatočné plnenie dodatočnú lehotu, vzniká jej právo odstúpiť od zmluvy po uplynutí dodatočnej lehoty rovnakým spôsobom ako v bode 1. tohto článku.
5. Objednávateľ môže odstúpiť od zmluvy ako pre podstatné porušenie zmluvnej povinnosti, ak bol zhotoviteľ vymazaný z registra partnerov verejného sektora, ak mal zákonnú povinnosť byť zapísaný v tomto registri v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov.
6. Zmluva zaniká dňom doručenia prejavu vôle oprávnenej strany o odstúpení od zmluvy druhej zmluvnej strane.
7. Odstúpením od zmluvy zanikajú všetky práva a povinnosti strán zo zmluvy, okrem nárokov na náhradu škody, nárokov na dovtedy uplatnené zmluvné, resp. zákonné sankcie a nárokov vyplývajúcich z ustanovení tejto zmluvy o poskytovaní záruky a zodpovednosti za vady za časť diela, ktorá bola zrealizovaná do času odstúpenia od zmluvy.
8. Pri vysporiadaní pohľadávok z titulu odstúpenia od zmluvy sa postupuje nasledovne:

a) dielo, resp. časť diela zhotoveného do odstúpenia od zmluvy zostáva vlastníctvom objednávateľa,

b) finančné prostriedky poskytnuté do odstúpenia od zmluvy vysporiada zhotoviteľ faktúrou, ktorá bude mať náležitosti daňového dokladu, do štrnástich (14) kalendárnych dní od odstúpenia od zmluvy, pričom pre fakturáciu platia ustanovenia čl. V. tejto zmluvy,

c) zmluvné strany si vysporiadajú všetky záväzky v zmysle tejto zmluvy po ich vzájomnom odsúhlasení, a to najneskôr do štrnástich (14) kalendárnych dní od doručenia faktúry objednávateľovi.

**Čl. XV.**

**ZÁVEREČNÉ USTANOVENIA**

1. Lehoty uvedené v tejto zmluve a počítané podľa dní začínajú plynúť dňom nasledujúcim po dni, v ktorom nastala udalosť rozhodujúca pre začiatok lehoty. Koniec lehoty určenej podľa týždňov, mesiacov alebo rokov pripadá na deň, ktorý sa pomenovaním alebo číslom zhoduje s dňom, na ktorý pripadá udalosť, od ktorej sa lehota začína. Ak nie je takýto deň v poslednom mesiaci, pripadne koniec lehoty na jeho posledný deň. Ak posledný deň lehoty pripadne na sobotu, nedeľu alebo sviatok, je posledným dňom lehoty najbližší nasledujúci pracovný deň.
2. Právne vzťahy zmluvných strán v tejto zmluve neupravené sa riadia príslušnými všeobecne záväznými právnymi predpismi Slovenskej republiky v platnom znení, a to najmä, ale nie výlučne zákonom č. 513/1991 Zb. Obchodným zákonníkom, zákonom č. 343/2015 Z. z. o verejnom obstarávaní, zákonom č. 222/2004 Z. z. o dani z pridanej hodnoty a Stavebným zákonom.
3. Zmeny diela, ktoré nemajú vplyv na predmet diela, termín dokončenia diela a cenu diela, môžu robiť zmluvné strany zápisom v stavebnom denníku.
4. Zmeny zmluvy možno uskutočniť len písomne, na základe dodatku k zmluve, po predchádzajúcej dohode obidvoch zmluvných strán.
5. Neoddeliteľnou súčasťou tejto zmluvy sú prílohy č.1 až 4

č. 1 Výkaz výmer/ položkový rozpočet diela

č. 2 Zoznam subdodávateľov

č. 3 Potvrdenie osvedčenia o odbornej spôsobilosti

č. 4 Technická špecifikácia.

1. Zmluvné strany výslovne vyhlasujú, že táto zmluva zodpovedá ich slobodnej vôli, uzavierajú ju dobrovoľne a na znak súhlasu s jej obsahom ju podpisujú.
2. Zmluva je vyhotovená v štyroch rovnopisoch s platnosťou originálu, dva pre každú zmluvnú stranu.
3. Táto zmluva nadobúda platnosť dňom podpísania zmluvnými stranami. Táto zmluva nadobúda účinnosť dňom nasledujúcim po zverejnení v centrálnom registri zmlúv v zmysle § 47a ods. 1 zák. č. 40/1964 Zb. Občianskeho zákonníka v znení neskorších predpisov v spojení s § 5a zák. č. 211/2000 Z. z. zákona o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
4. Neplatnosť, neúčinnosť alebo neaplikovateľnosť niektorého ustanovenia tejto zmluvy nespôsobuje neplatnosť, neúčinnosť alebo neaplikovateľnosť tejto zmluvy ako celku.
5. V prípade neplatnosti, neúčinnosti alebo neaplikovateľnosti niektorého ustanovenia tejto zmluvy sú zmluvné strany povinné vyvinúť všetku súčinnosť, ktorú od nich možno spravodlivo požadovať, aby neplatné, neúčinné alebo neaplikovateľné ustanovenie tejto zmluvy nahradili novým ustanovením v súlade s účelom tejto zmluvy. V prípade, ak bude právny predpis citovaný v tejto zmluve zrušený a nahradený iným právnym predpisom, odkazy tejto zmluvy na pôvodný právny predpis sa budú považovať za odkazy na právny predpis, ktorý ho nahradil.
6. Zmluvné strany sa zaväzujú vynaložiť primerané úsilie pri riešení vzájomných sporov vyplývajúcich z tejto zmluvy, ktoré budú riešené v prvom rade zmierlivým spôsobom a dialógom. V prípade, ak zmierlivý spôsob riešenia vzájomných sporov nebude úspešný, právomoc riešiť spory vyplývajúce z tejto zmluvy majú príslušné súdy Slovenskej republiky, za použitia slovenského práva.

V Bratislave dňa **xxx** V **xxx** dňa **xxx**

Objednávateľ: Zhotoviteľ:

......................................................................... ...................................................

MARIANUM – Pohrebníctvo mesta Bratislavy **xxx**

Ing. Robert Kováč, riaditeľ organizácie